BEAUTY บวก 4% ทำนิวไฮต่อเนื่อง ลุ้น Q3/60 กำไรโตสนั่น
BEAUTY บวก 4% ทำนิวไฮต่อเนื่อง ลุ้น Q3/60 กำไรโตสนั่น ล่าสุด ณ เวลา 11.08 น. ราคาอยู่ที่ 15.80 บาท บวก 0.60 บาท หรือ 3.95% สูงสุดที่ 15.80 บาท ต่ำสุดที่ 15.40 บาท มูลค่าซื้อขายที่ 499.46 ล้านบาท
28 ก.ย. 2560

ผู้สื่อข่าวรายงานว่า ราคาหุ้น บริษัท บิวตี้ คอมมูนิตี้ จำกัด (มหาชน) หรือ BEAUTY ณ เวลา 11.08 น. ราคาอยู่ที่ 15.80 บาท บวก 0.60 บาท หรือ 3.95% สูงสุดที่ 15.80 บาท ต่ำสุดที่ 15.40 บาท มูลค่าซื้อขายที่ 499.46 ล้านบาท

บริษัทหลักทรัพย์ เออีซี ระบุในบทวิเคราะห์ฯ แนะ “ซื้อ” BEAUTY ด้วยศักยภาพการเติบโตที่โดดเด่นจากแผนพัฒนาสินค้าและขยายช่องทางจำหน่ายเชิงรุกทั้งในและต่างประเทศ บวกกับราคาหุ้นยังมี Upside 7.9% หลังปรับไปใช้มูลค่าพื้นฐานปี 2561 (วิธี DCF) ที่ 16.40 บาท และคาดให้ Div. Yield เฉลี่ยปีละ 2%
โดยนักวิเคราะห์ยังคงมุมมองบวกต่อ BEAUTY ซึ่งมีศักยภาพการเติบโตที่ดีและสูงกว่าอุตสาหกรรมเครื่องสำอางในไทย หลังผลิตภัณฑ์ของบริษัทได้รับการยอมรับและเป็นที่นิยมอย่างมากของทั้งชาวไทยและชาวต่างชาติ โดยเฉพาะอย่างยิ่งชาวเอเชีย โดยช่วงครึ่งหลังปีนี้ คาด BEAUTY จะมีกำไรโตสดใสเมื่อเทียบกับปีก่อน และเมื่อเทียบกับครึ่งปีแรกของปีนี้ หลังมีการเพิ่มสินค้าใหม่ จัดโปรโมชั่นส่งเสริมการขาย
อีกทั้งยังเข้าสู่ฤดูกาลท่องเที่ยวและจับจ่ายใช้สอย รวมทั้งมีแผนขยายสาขาและเพิ่มช่องทางจัดจำหน่ายใหม่ๆ เช่น Modern trade, E-Commerce, ค้าส่งและต่างประเทศ เพื่อผลักดันการเติบโตอย่างต่อเนื่อง ส่งผลให้คงคาดปี 60 BEAUTY จะมีกำไรสุทธิ 1,019 ล้านบาท โต 55.4% เมื่อเทียบกับปีก่อน และโตต่อ 20.7% เมื่อเทียบกับปีก่อน ในปี 61